**PREKIŲ PIRKIMO – PARDAVIMO SUTARTIES SPECIALIOJI DALIS**

**Akcinė bendrovė Lietuvos paštas**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 121215587, PVM mokėtojo kodas LT212155811, registruotos buveinės adresas J. Jasinskio g. 16, LT-03500 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama pagal Akcinės bendrovės Lietuvos pašto generalinio direktoriaus 2021 m. sausio 4 d. įsakymą Nr. 1-2021-00001 (toliau – Pirkėjas), ir

**UAB Atskila**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 30599364, PVM mokėtojo kodas LT100003602317, registruotos buveinės adresas Molėtų pl.47F, Vilnius, Lietuvos Respublika, duomenys apie kurią kaupiami ir saugomi Registrų centre,atstovaujama , veikiančios pagal įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinami Šalimis,sudarė šią prekių pirkimo - pardavimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Tiekėjas įsipareigoja Sutartyje numatytomis sąlygomis perduoti skaidrius maišelius, naudojamus pažeistoms siuntoms, prenumeratai bei atvirlaiškiams (toliau – Prekės), o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
   2. Sutarties BD yra neatskiriama šios Sutarties dalis. Sutarties BD yra pasiekiama adresu <https://www.post.lt/lt/viesieji-pirkimai>. Esant prieštaravimams tarp viešai paskelbtos Sutarties BD ir viešojo pirkimo, kurio pagrindu buvo sudaryta ši Sutartis dokumentuose nurodytos Sutarties BD, taikoma pastaroji.
   3. Sutarties aiškinimo ir taikymo tikslais Sutarties BD 2.1 punkte yra nustatyta Sutarties dokumentų pirmenybės tvarka.
2. **PREKIŲ KIEKIS IR KAINA** 
   1. Pagal šią Sutartį Pirkėjui tiekiamos Prekės, aprašytos Techninėje specifikacijoje (Sutarties SD priedas Nr. 2).
   2. Sutarčiai taikomas kainos apskaičiavimo būdas – fiksuotas įkainis su peržiūra. Pirkėjas perka Prekes pagal poreikį Sutarties SD priede Nr. 3 nurodytais įkainiais, neviršijant Sutarties SD 2.3 punkte nurodytos bendros Sutarties kainos. Sutarties SD priede Nr. 3 atskirose eilutėse nurodytas Prekių kiekis gali būti keičiamas (didėti ar mažėti). Pirkėjas neįsipareigoja išpirkti preliminaraus Prekių kiekio ar bet kokios jo dalies.
   3. Bendra Sutarties kaina yra 24 200,00 eurų (dvidešimt keturi tūkstančiai du šimtai eurų 00 euro ct), įskaitant PVM. Bendrą Sutarties kainą sudaro:
      1. Prekių kaina – 20 000,00 eurų (dvidešimt tūkstančių eurų 00 euro c),neįskaitant PVM;
      2. Pridėtinės vertės mokestis (*PVM)–(21%)* 4 200,00 eurų (keturi tūkstančiai du šimtai eurų 00 euro ct).

2.4. Pirkėjas moka Tiekėjui už faktiškai pristatytas Prekes pagal Sutarties SD priede Nr. 3 nurodytus Prekių įkainius. Prekių įkainiai Sutarties galiojimo laikotarpiu nekeičiami (išskyrus atvejus, kai Sutartyje numatytas kainos perskaičiavimas arba įkainiai yra mažinami Šalių susitarimu).

2.5. Esant poreikiui, Pirkėjas gali įsigyti kitų tos pačios rūšies Prekių, kuriomis prekiauja Tiekėjas ir jos nenurodytos Techninėje specifikacijoje (toliau – Nenumatytos prekės), neviršijant 10 (dešimties) procentų Sutarties SD 2.3 punkte numatytos bendros Sutarties kainos, jos nedidinant. Šios Nenumatytos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo prekybos vietoje, kataloge ar interneto svetainėje nurodytomis galiojančiomis kainomis, pritaikant ne mažesnę kaip 10 procentų nuolaidą. Jei Nenumatytų prekių kainos viešai neskelbiamos, Pirkėjas kreipsis į Tiekėją su prašymu pateikti Nenumatytų prekių kainas (komercinį pasiūlymą), pažymėdamas, kad įsigytinų Nenumatytų prekių kainos turi būti konkurencingos ir negali būti didesnės nei rinkos kainos. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir/ ar raštu, ir/ ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinką. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų prekių kainos iki rinkos kainos, Pirkėjas pasilieka teisę Nenumatytas prekes įsigyti atskiru pirkimu.

2.6. Sutarties galiojimo laikotarpiu Prekių įkainiai (toliau – įkainiai) bus perskaičiuojami tokiomis sąlygomis:

2.6.1. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo;

2.6.2. Įkainiai Sutarties galiojimo laikotarpiu galės būti perskaičiuojami ne dažniau kaip vieną kartą per 12 (dvylikos) mėnesių laikotarpį;

2.6.3. Perskaičiavimas atliekamas toliau nustatytoms aplinkybėms:

* 1. taikant Statistikos departamento prie Lietuvos Respublikos Vyriausybės (toliau – Statistikos departamentas) tinklapyje <http://osp.stat.gov.lt/>, rodiklių duomenų bazėje, statistikos srityje *„Ūkis ir finansai (makroekonomika)“*, dalyje *„Kainų indeksai, pokyčiai ir kainos“*, skiltyje *„Importuotų prekių kainų indeksai (IKI) kainų pokyčiai ir svoriai“* paskelbtus mėnesinius importuotų prekių kainų pokyčius procentais Lietuvos rinkoje produktų pagal veiklos rūšį *„C22 Guminiai ir plastikiniai gaminiai“* ***(toliau C22)****;*
  2. įkainių perskaičiavimas pagal šią Sutartį atliekamas tik su sąlyga, jei C22 kainų pokytis procentais, po pastarojo perskaičiavimo (jeigu atliekamas pirmas perskaičiavimas, tai nuo sutarties sudarymo datos), viršija +/-3 proc.;
  3. įkainiai perskaičiuojami pagal žemiau pateiktą formulę:

Cpn = Sn \* (1+(I -X)/100)

Cpn – perskaičiuotas Paslaugoms taikomas įkainis;

Sn – sutarties SD priede Nr. X punkte nurodytas Paslaugoms taikomas įkainis arba po pastarojo perskaičiavimo taikomas įkainis (jeigu įkainis perskaičiuojamas ne pirmą sykį);

I – po pastarojo perskaičiavimo, (jeigu atliekamas pirmas perskaičiavimas, tai nuo sutarties sudarymo datos) susidaręs C22 kainų pokytis procentais;

X – reikšmė priklauso nuo I reikšmės. Jeigu I < -3 tai X = -3, jei I reikšmė >+3 tai X=+3.

2.6.4. Už Prekes, užsakytas iki susitarimo dėl įkainių perskaičiavimo pasirašymo dienos, Pirkėjas apmoka taikant iki tol galiojusius įkainius, o už Prekes, užsakytas po susitarimo pasirašymo dienos, Tiekėjui bus apmokama taikant apskaičiuotus įkainius po perskaičiavimo.

2.6.5. Perskaičiavimu negali būti siekiama išvengti pirkimus reglamentuojančiuose teisės aktuose  pirkimui nustatytos tvarkos taikymo, t. y. kai Sutartis sudaryta, atlikus mažos vertės pirkimą, pakeitimai negali būti atliekami, jeigu, įvertinus bendrą Sutarties ir jos pakeitimų vertę, paaiškėja, kad, sudarant Sutartį, turėjo būti taikoma supaprastintam pirkimui nustatyta tvarka, arba, kai Sutartis sudaryta, atlikus supaprastintą pirkimą, pakeitimai negali būti atliekami, jeigu, įvertinus bendrą Sutarties ir jos pakeitimų vertę, paaiškėja, kad, sudarant Sutartį, turėjo būti taikoma tarptautiniam pirkimui nustatyta tvarka.

2.6.6. Perskaičiuoti Prekių įkainiai įforminami Sutarties Šalių įgaliotų atstovų pasirašomu papildomu susitarimu prie Sutarties. Jame turi būti nurodyta: Prekių įkainių perskaičiavimo pagrindas, perskaičiuojamieji Prekių įkainiai, perskaičiavimo koeficientas (reikšmė), perskaičiuoti Prekių įkainiai. Bet kuriai iš Šalių vengiant įforminti perskaičiuotus Prekių įkainius, jie įsigalioja po 30 (trisdešimties) kalendorinių dienų nuo informavimo apie Prekių įkainių perskaičiavimą pranešimo išsiuntimo dienos.

1. **PREKIŲ KOKYBĖ** 
   1. Prekės ir Prekių kokybė turi atitikti Sutartyje, Techninėje specifikacijoje nurodytus reikalavimus ir teisės aktų, reglamentuojančių Prekių kokybės, saugos, tiekimo reikalavimus bei standartus, reikalavimus.
   2. Prekėms garantija nesuteikiama.
   3. Prekių perdavimo - priėmimo metu pastebėtiems trūkumams šalinti nustatomas 5 (penkių) darbo dienų terminas nuo raštiško Pirkėjo pranešimo apie nustatytus trūkumus pateikimo Tiekėjui el. paštu dienos. Šalys aiškiai susitaria, kad Pirkėjo atstovų rašytinė pretenzija vykdant Sutartį bus laikoma pakankamu įrodymu.
   4. Tiekėjui Sutarties vykdymo metu leidžiama keisti Sutartyje nurodytą Prekių modelį, tik jei jo negalima tiekti dėl nuo Tiekėjo nepriklausančių aplinkybių – Sutarties vykdymo metu Prekės yra nebegaminamos ar dėl nenugalimos jėgos (*force majeure*) nenumatytų aplinkybių Prekių pristatymas laiku tampa neįmanomas ir Tiekėjas pateikia tai įrodančius dokumentus. Siūlomos pakeisti Prekės turi atitikti Sutartyje nurodytus reikalavimus ir būti ne blogesnių parametrų nei nurodyti Tiekėjo pasiūlyme, atitikti Techninės specifikacijos reikalavimus, prieš tai suderinus su Pirkėjo atstovu. Tokiu atveju taikomos Sutartyje numatytos Prekių kainos.
2. **Rėmimasis kitų ūkio subjektų pajėgumais** 
   1. Sutartis iš Tiekėjo pusės vykdoma jungtinės veiklos pagrindu: NE
   2. Kai Tiekėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Tiekėjas ir ūkio subjektai, kurių pajėgumais Tiekėjas rėmėsi, prisiima solidarią atsakomybę už Sutarties įvykdymą.
   3. Tiekėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Tiekėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
3. **PREKIŲ PRISTATYMO TERMINAI IR PERDAVIMO - PRIĖMIMO TVARKA** 
   1. Prekės pristatomos pagal atskirus Pirkėjo užsakymus Techninėje specifikacijoje nustatyta tvarka ir Techninės specifikacijos 2.5 punkto 1 lentelėje nustatytais terminais.
   2. Prekių pristatymo vieta nurodyta Techninės specifikacijos 2.4 punkte. Pasikeitus Prekių pristatymo vietai, konkreti užsakomų Prekių pristatymo vieta nurodoma teikiant užsakymą pagal šią Sutartį.
   3. Užsakymai teikiami Sutarties SD priede Nr. 1 nurodytu Tiekėjo atstovo elektroniniu paštu ir laikomi gautais po 24 valandų nuo Užsakymo išsiuntimo Tiekėjui elektroniniu paštu.
   4. Tiekėjas Prekių perdavimo – priėmimo aktą Pirkėjui pateikia pristatydamas Prekes. Pirkėjui per Sutarties BD 10.5 punkte nurodytą terminą pasirašius Prekių perdavimo – priėmimo aktą, Tiekėjas per 5 darbo dienas Sutarties BD numatyta tvarka pateikia Pirkėjui Sąskaitą už faktiškai pristatytas Prekes.
   5. Už vėlavimą pristatyti Prekes per Techninės specifikacijos 2.5 punkto 1 lentelėje nustatytą terminą ir/ ar ištaisyti jų trūkumus per Sutarties SD 3.3 punkte nustatytą terminą, Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 (penkiasdešimt) eurų už vieną vėlavimo laikotarpį).
4. **MOKĖJIMAI, PINIGINĖS PRIEVOLĖS IR SULAIKYMAI** 
   1. Pirkėjas sumoka Tiekėjui už faktiškai pristatytas kokybiškas Prekes per 30 (trisdešimt) kalendorinių dienų nuo Sąskaitos gavimo dienos. Sąskaita už faktiškai pristatytas Prekes pateikiama Sutarties SD 5.4 punkte nustatyta tvarka ir terminais.
   2. Maksimalus netesybų dydis, Tiekėjo mokėtinas pagal šią Sutartį, negali viršyti  Sutarties SD 2.3 punkte nurodytos bendros Sutarties kainos.
   3. Apmokėjimo už Prekes momentu laikoma diena, kai Pirkėjo bankas nuskaito mokėtiną sumą nuo Pirkėjo banko sąskaitos. Pirkėjas neprisiima atsakomybės ir nėra laikoma, kad Pirkėjas pažeidė šioje Sutartyje nustatytas atsiskaitymo sąlygas, jeigu bet kuris bankas ar bankas korespondentas, nuo Pirkėjo banko sąskaitos nuskaitytas lėšas, skirtas atsiskaityti už Prekes, sulaiko dėl bet kokių priežasčių (pvz. susijusių su Pinigų plovimo ir teroristų finansavimo prevencija) arba grąžina Pirkėjui dėl priežasčių, nesusijusių su Pirkėju.
5. **SUTARTIES ĮSIGALIOJIMAS IR GALIOJIMAS**

7.1. Ši Sutartis įsigalioja Tiekėjui ir Pirkėjui pasirašius Sutartį ir galioja iki visiško Šalių įsipareigojimų pagal šią Sutartį įvykdymo. Prekės tiekiamos 12 (dvylika) mėnesių, neviršijant Sutarties SD 2.3 punkte nurodytos bendros Sutarties kainos. Jeigu Sutarties 2.3 punkte nurodyta suma išnaudojama anksčiau šiame punkte nurodyto termino, Sutartis pasibaigia išnaudojus šią sumą. Sutarties galiojimo pabaiga neturi įtakos toms šios Sutarties pagrindu atsiradusioms prievolėms, kurios pagal savo prigimtį ir esmę lieka galioti ir toliau po Sutarties pasibaigimo.

7.2. Sutartis gali būti pratęsta 12 (dvylikai) mėnesių, jeigu likus iki šios Sutarties galiojimo termino pabaigos ne mažiau kaip 90 (devyniasdešimt) kalendorinių dienų nei viena iš Šalių raštu nepateikia pageidavimo nepratęsti Sutarties galiojimo, Sutartis tokiomis pačiomis sąlygomis pratęsiama dar 12 (dvylikai) mėnesių, neviršijant Sutarties SD 2.3 punkte nurodytos Bendros Sutarties kainos. Pratęsimo sąlyga taikoma ne daugiau nei 1 (vieną) kartą.

7.3. Pirkėjas, teikdamas užsakymus, įskaitant paskutinį užsakymą ir nurodydamas užsakymų įvykdymo terminą, turi įvertinti, kad pateikti užsakymai, įskaitant paskutinį užsakymą, turi būti įvykdyti iki Prekių teikimo paskutinės dienos. Sutarties nutraukimas nepanaikins šalių teisės reikalauti atlyginti nuostolius, atsiradusius dėl Sutarties nevykdymo ar netinkamo vykdymo, bei netesybas.

1. **SPECIALIOSIOS SĄLYGOS**
   1. Tiekėjas patvirtina, kad aplinkybės, kilusios dėl koronavirusinės infekcijos (COVID-19) sukeltos nepalankios epidemiologinės situacijos nulemtų Lietuvos Respublikos arba kitų šalių kompetetingų valstybės ir (arba) savivaldybių institucijų priimtų sprendimų, kuriais taikomi ribojimai asmenų judėjimui ir (arba) ūkinei veiklai, nėra ir nebus laikoma nenugalima jėga (Force Majeure) ir neatleidžia Tiekėjo nuo atsakomybės už Sutarties neįvykdymą.
   2. Šalys susitarė, kad jei po Sutarties sudarymo atsirastų naujos aplinkybės, kurios apribotų Tiekėjo veiklą daugiau arba kitu būdu, nei yra žinoma Sutarties sudarymo metu, ir dėl to Tiekėjas negali vykdyti sutartinių prievolių, tuomet Tiekėjas galėtų būti atleidžiamas nuo civilinės atsakomybės už Sutarties nevykdymą, tik Tiekėjui įrodžius, kad aplinkybės, kuriomis remiasi Tiekėjas, yra tokio masto ir tokio pobūdžio, kurio nei vienas rūpestingas ir atidus verslininkas negalėjo kontroliuoti ir numatyti Sutarties sudarymo metu, ir kad Tiekėjas, veikdamas atidžiai ir rūpestingai, negalėjo užkirsti kelio šių aplinkybių ar jų pasekmių atsiradimui.
   3. Tiekėjas, negalėdamas vykdyti Sutartimi prisiimtų prievolių, privalo pateikti Pirkėjui prašymą Sutartyje nustatyta tvarka, įskaitant detalią informaciją, kokios nenumatytos aplinkybės konkrečiai įvyko (pvz., įmonės veikla buvo apribota, valstybės draudžia atitinkamų prekių eksportą ir kt.) ir nurodyti priežastis, patvirtinančias, kad šių Sutarties vykdymo sutrikdymų Tiekėjas negalėjo protingai numatyti Sutarties sudarymo metu. Tiekėjas, siekdamas būti atleistas nuo civilinės atsakomybės, privalo pateikti visą Pirkėjo prašomą ir Sutartyje nurodytą informaciją, bei šią informaciją pagrindžiančius dokumentus.
   4. Bet kokios formos korupcija yra netoleruojama. Pirkėjas turi teisę vienašališkai nutraukti Sutartį, jei Tiekėjas (įskaitant bet kurį iš Tiekėjo darbuotojų, tarpininkų, subtiekėjų, atstovų ir kt.) duoda arba pasiūlo (tiesiogiai arba netiesiogiai) bet kuriam Pirkėjo darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma kaip paskatą arba apdovanojimą už bet kurio su šia Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui. Pirkėjui nutraukus Sutartį šiuo pagrindu, Tiekėjas privalo atlyginti Pirkėjui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutarties nutraukimo patirtus nuostolius.
   5. Šalys susitarė, kad Pirkėjas turi teisę nedelsdamas vienašališkai nutraukti bet kurią arba visas sutartis su Tiekėju, neprivalėdamas sumokėti jokių baudų, atlyginti jokios žalos, išmokėti kompensacijos ar grąžinti pinigų Tiekėjui ir/ar jo subtiekėjui, taip pat, Pirkėjas gali atšaukti bet kurį ar visus Užsakymus ir (arba) visiškai ar iš dalies sustabdyti bet kurių sutarčių su Tiekėju vykdymą, paaiškėjus, kad ekonominės ar kitos tarptautinės sankcijos taikomos Tiekėjui, ir/ar jo galutiniam naudos gavėjui (t.y. fiziniam asmeniui, kuris tiesiogiai ir/ar netiesiogiai, veikdamas atskirai ar kartu su kitais asmenimis, yra galutinis Tiekėjo savininkas ir/ar kontroliuoja Tiekėją ar jo valdymą, ir/ar daro jam lemiamą įtaką), ir/ar bet kuriam su gavėju ir/ar jo naudos gavėju susijusiam fiziniam ar juridiniam asmeniui. Esant prieštaravimams tarp šio punkto nuostatų ir Sutarties BD 3.6 punkto nuostatų, pirmenybė teikiama šio punkto nuostatoms. Jeigu dėl Tiekėjo Sutartimi prisiimtų įsipareigojimų nevykdymo ar netinkamo vykdymo Pirkėjui kompetentingų institucijų būtų pritaikytos baudos ar pan. (pvz. Pirkėjas būtų įpareigotas atlikti tam tikrus veiksmus ar kt.), Tiekėjas privalo atlyginti visą Pirkėjo dėl to patirtą žalą.
2. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Sutarties priedai yra:
      1. Sutarties SD priedas Nr. 1 – „Kontaktiniai asmenys“;
      2. Sutarties SD priedas Nr. 2 – „Techninė specifikacija“;
      3. Sutarties SD priedas Nr. 3 – „Prekių kainos“.
3. **ŠALIŲ REKVIZITAI**

|  |  |
| --- | --- |
| **Tiekėjas**  UAB ATSKILA  Adresas Molėtų pl.47F, Vilnius  Įmonės kodas: 300599364  PVM kodas: LT100003602317  A. s. Nr. LT567300010138928268  Swedbank  Banko kodas 7300  Tel. Nr.: +37067026697 | **Pirkėjas**  AB Lietuvos paštas  Registruotas buveinės adresas J. Jasinskio g. 16, 03500 Vilnius, Lietuvos Respublika  Įmonės kodas 121215587  PVM mokėtojo kodas LT212155811  Tel. +370 700 55 400  El. p. info@post.lt  A. s. LT71 7044 0600 0018 7388  AB SEB bankas  Banko kodas 70440 |